2026 m. vasario 11 d. Bendrojo Teismo (penktoji kolegija) sprendimas
Tokareva / Taryba
(Byla T‑693/25)
„ Bendra užsienio ir saugumo politika – Ribojamosios priemonės, taikytinos atsižvelgiat į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi – Lėšų įšaldymas – Asmenų, subjektų ir organizacijų, kurių lėšos ir ekonominiai ištekliai įšaldyti, sąrašas – Pakartotinis ieškovo pavardės įtraukimas į sąrašą – Sąvoka „iš Rusijoje veiklą vykdančio įtakingo verslininko gauta nauda“ – Sprendimo 2014/145/BUSP 2 straipsnio 1 dalies g punktas – Vertinimo klaida – SESV 266 straipsnis “
1.      Europos Sąjunga – Teisminė institucijų aktų teisėtumo kontrolė – Ribojamosios priemonės, taikomos atsižvelgiant į padėtį Ukrainoje – Kontrolės apimtis – Priemonės pagrįstumo įrodymas – Kompetentingos Sąjungos institucijos pareiga kilus ginčui įrodyti motyvų, nurodytų dėl atitinkamų asmenų arba subjektų, pagrįstumą – Įtraukimas į sąrašus, pagrįstas tikslių, konkrečių ir nuoseklių įrodymų visetu – Nebuvimas – Vertinimo klaida
(Europos Sąjungos pagrindinių teisių chartijos 47 straipsnis; Tarybos sprendimas 2014/145/BUSP, iš dalies pakeistas Sprendimu (BUSP) 2025/1895; Tarybos reglamentai Nr. 269/2014 ir 2025/1894)
(žr. 30–33, 39–42 punktus)
2.      Europos Sąjunga – Teisminė institucijų aktų teisėtumo kontrolė – Ribojamosios priemonės, taikomos atsižvelgiant į padėtį Ukrainoje – Kontrolės apimtis – Priemonės pagrįstumo įrodymas – Kompetentingos Sąjungos institucijos pareiga kilus ginčui įrodyti motyvų, nurodytų dėl atitinkamų asmenų arba subjektų, pagrįstumą – Minėtos kompetentingos institucijos diskrecijos apimtis – Įrodymų, pateiktų dėl ankstesnio įtraukimo į sąrašus, jei nebuvo pakeisti motyvai, nepasikeitė ieškovo padėtis arba situacija Ukrainoje, svarba
(Europos Sąjungos pagrindinių teisių chartijos 47 straipsnis; Tarybos sprendimas 2014/145/BUSP, iš dalies pakeistas Sprendimu (BUSP) 2025/1895; Tarybos reglamentai Nr. 269/2014 ir 2025/1894)
(žr. 34 punktą)
3.      Bendra užsienio ir saugumo politika – Ribojamosios priemonės, taikomos atsižvelgiant į padėtį Ukrainoje – Ribojamųjų priemonių priėmimo kriterijai – Įtakingi verslininkai, veikiantys Rusijoje, ir jų artimi šeimos nariai arba kiti fiziniai asmenys, gaunantys iš jų naudos – Naudos sąvoka – Bet kokia didelė nauda – Nauda, suteikta iki Krymo aneksijos – Neįtraukimas
(Tarybos sprendimo 2014/145/BUSP, iš dalies pakeisto sprendimais (BUSP) 2023/1094 ir 2025/1895, 2 straipsnio 1 dalies g punktas; Tarybos reglamentai Nr. 269/2014 ir 2025/1894)
(žr. 36–38 punktus)
4.      Ieškinys dėl panaikinimo – Sprendimas dėl panaikinimo – Padariniai – Pareiga imtis įgyvendinimo priemonių – Apimtis – Pareiga išvengti situacijos, kai panaikintas aktas pakeičiamas tą patį trūkumą turinčiu aktu – Šios pareigos išplėtimas įtraukiant paskesnius aktus
(SESV 266 straipsnis)
(žr. 48–60 punktus)
5.      Ieškinys dėl panaikinimo – Sprendimas dėl panaikinimo – Padariniai – Teisingumo Teismo nustatytas apribojimas – Ribojamosios priemonės, taikomos atsižvelgiant į padėtį Ukrainoje – Tarybos neatsižvelgimas į kelis vienas po kito priimtus sprendimus dėl panaikinimo – Aplinkybės, pateisinančios prašymo dėl apribojimo atmetimą – Naujų motyvų arba bet kokio naujo įrodymo nebuvimas – Neteisėtumas, galintis pakenkti Sąjungos teisės sistemai – Atmetimas
(ESS 2 ir 19 straipsniai; SESV 264 ir 266 straipsniai)
(žr. 68–70 punktus)
Rezoliucinė dalis
1.
Panaikinti 2025 m. rugsėjo 12 d. Tarybos sprendimą (BUSP) 2025/1895, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, ir 2025 m. rugsėjo 12 d. Tarybos įgyvendinimo reglamentą (ES) 2025/1894, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, kiek Maya Tokareva pavardė pakartotinai įtraukta į asmenų, subjektų ir įstaigų, kuriems taikomos šios ribojamosios priemonės, sąrašą.
2.
Atmesti prašymą nurodyti palikti galioti Sprendimo 2025/1895 padarinius, kiek jie susiję su ieškove, kol įsigalios Įgyvendinimo reglamento 2025/1894
dalinis panaikinimas.
3.
Europos Sąjungos Taryba padengia savo ir M. Tokareva patirtas bylinėjimosi išlaidas.